  Вормон Музейлэн пресс-службаез Анжелика Тихонова корреспондент Удмуртиысь 14-22 аресъем егитъёс Москваысь Вормон музейысь «Подвиг Народа» виртуальной экскурсиез дунтэк ортчыны быгато. Со «Пушкинская карта» программае пыриз, ивортӥз ужъюртлэн пресс-службаез.  360° технологияя кылдытэм панорамной программа отчы зэмзэ но ветлэм кадь шӧдон кылдытоз. Учкисьёс Быдӟым Атыкай ож аръёсы ож мышкын улон-вылон сярысь тодозы, экспозицилэсь вань люкетъёссэ адӟыны быгатозы. Экскурсиез Вормон музейлэн кивалтӥсез Александр Школьник ортчытоз. Озьы, егитъёс Брестысен Берлинозь сюресэз ортчозы, заводэ но госпитале, Левитанлэн студияз но котыртэм Ленинградысь библиотекае, Великий Новгородысь но Европаысь одӥгезлэн шоркарлэн карлудъёсазы вуылозы. Соосты совето тодосчиослэн но эмчиослэн ож аръёсы бадӟым усьтонъёсынызы тодматозы, оккупация вакытэ но ужзылэсь куштӥськымтэ искусство удысысь дано адямиос сярысь вералозы. Со сяна, экскурсия улсын пӧртэм туспуктэмъёсты но видеоматериалъёсты, ужкагазъёсты возьматозы. Пушкинской картая билетъёс басьтыны но экскурсия сярысь пыр-почгес тодыны Вормон Музейлэн сайтаз луэ. Тодэ вайытом, 2021-тӥ арын Удмуртиысь егитъёс Пушкинской картая 26 сюрс пала билетъёс басьтӥзы. Тегъёс: Лулчеберет егитъёс Музей БыдӟымАтыкайож Удмуртия Москва  